27 de percheziții domiciliare au fost efectuate astăzi, 5 martie, de către polițiști din cadrul Serviciului de Investigare a Criminalităţii Economice în București și județele Neamț, Iași, Galați Călărași și Dâmbovița.
Conform unui comunicat al Parchetului de pe lângă Tribunalul București "În fapt, din cercetările efectuate în cauză a rezultat că persoanele vizate, în calitate de administratori ai unor societăți comerciale, în perioada 2021-2022, au creat și implementat un mecanism infracțional prin care au diminuat semnificativ taxele și impozitele datorate către bugetul de stat prin evidențierea în declarațiile legale a unor achiziții de bunuri ce nu au la bază operațiuni reale de la mai multe societăți furnizoare, producând astfel bugetului de stat un prejudiciu în valoare totală de 11.794.040 lei".
În cadrul aceluiași comunicat se menționează că fapta vizată este de "evaziune fiscală în formă agravată și continuată", 4 persoane fizice și patru persoane juridice fiind vizate de către investigație.
Z.C.